Document ID: 32009R0540

UREDBA KOMISIJE (ES) št. 540/2009
z dne 22. junija 2009
o spremembi Uredbe (ES) št. 1450/2004 o pripravi in razvoju statistike Skupnosti o inovacijah
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe št. 1608/2003/ES Evropskega parlamenta in Sveta z dne 22. julija 2003 o pripravi in razvoju statistike Skupnosti o znanosti in tehnologiji (1) in zlasti člena 3 Odločbe,
ob upoštevanju naslednjega:
(1)
Uredba Komisije (ES) št. 1450/2004 z dne 13. avgusta 2004 o izvajanju Odločbe št. 1608/2003/ES Evropskega parlamenta in Sveta o pripravi in razvoju statistike Skupnosti o inovacijah (2) določa podrobnosti zahtevanih statističnih podatkov, njihove razčlenitve, pogostost, pravočasnost in metodološka priporočila za pripravo usklajenih podatkov Skupnosti.
(2)
Zaradi vedno večjih in hitro spreminjajočih se zahtev na okoljskem področju je treba spremeniti in posodobiti ukrepe za spremljanje inovacijskih dejavnosti.
(3)
Treba je čim bolj zmanjšati obremenitev podjetij in pri tem zagotoviti, da so zbrani podatki kakovostni in izpolnjujejo potrebe po informacijah.
(4)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Razdelek 1 Priloge k Uredbi (ES) št. 1450/2004 se spremeni:
1.
pod oznako 7 se vnos v stolpcu Naslov nadomesti z naslednjim:
„Število inovacijsko aktivnih podjetij, ki so navedla zelo pomembne inovacijske cilje“;
2.
pod oznako 9 se v stolpcu Pripombe doda naslednje:
„-
neobvezno za koledarsko leto 2008“.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. junija 2009

Labels: 12
7
19